**Pasvalio rajono savivaldybės taryba**

**Sprendimas**

**DĖL Papildomo finansavimo šeimynai skyrimo iš Pasvalio rajono savivaldybės biudžeto tvarkos aprašo patvirtinimo**

2017 m. gruodžio 20 d. Nr. T1-277

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos šeimynų įstatymo 15 straipsnio 3 dalimi, Pasvalio rajono savivaldybės taryba nusprendžia:

1. Patvirtinti Papildomo finansavimo šeimynai skyrimo iš Pasvalio rajono savivaldybės biudžeto tvarkos aprašą (pridedama).

2. Sprendimas įsigalioja nuo 2018 m. sausio 1 d.

Sprendimas per vieną mėnesį gali būti skundžiamas Panevėžio apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

Savivaldybės meras Gintautas Gegužinskas

PATVIRTINTA

Pasvalio rajono savivaldybės tarybos

2017 m. gruodžio 20 d. sprendimu Nr. T1-277

**DĖL PAPILDOMO FINANSAVIMO ŠEIMYNAI SKYRIMO IŠ PASVALIO RAJONO SAVIVALDYBĖS BIUDŽETO TVARKOS APRAŠO PATVIRTINIMO**

**I SKYRIUS**

**BENDROSIOS NUOSTATOS**

1. Papildomo finansavimo šeimynai skyrimo iš Pasvalio rajono savivaldybės biudžeto (toliau – Savivaldybės biudžetas) tvarkos aprašas (toliau – Aprašas) reglamentuoja papildomo finansavimo skyrimo šeimynoms sąlygas ir tvarką.

2. Papildomas finansavimas skiriamas šeimynai iš Savivaldybės biudžeto, kai šeimyna sudaro sąlygas jose gyventi pilnamečiams asmenims, buvusiems jų globotiniams / rūpintiniams:

2.1. besimokantiems dieninėse bendrojo ugdymo ir profesinėse mokyklose bei aukštesniųjų ir aukštųjų mokyklų dieniniuose skyriuose;

2.2. neįgaliems, kuriems teismo keliu nustatyta globa (rūpyba) ir šeimynos atstovas yra paskirtas jų globėju ar rūpintoju.

3. Aprašas parengtas vadovaujantis Lietuvos Respublikos šeimynų įstatymu.

4. Apraše vartojamos sąvokos atitinka šeimynų veiklą reglamentuojančiuose teisės aktuose vartojamas sąvokas.

**II SKYRIUS**

**TEISĖ Į PAPILDOMO FINANSAVIMO SKYRIMĄ**

5. Teisę į papildomo finansavimo skyrimą iš Savivaldybės biudžeto lėšų turi šeimyna, kuri atitinka visas žemiau išvardintas sąlygas:

5.1. šeimyna sudaro sąlygas toliau gyventi jose pilnamečiams asmenims, buvusiems jų globotiniams / rūpintiniams, nesusietiems giminystės ryšiais;

5.2. pilnametis asmuo mokosi dieninėje bendrojo ugdymo ar profesinėje mokykloje bei aukštesniosios ar aukštosios mokyklos dieniniame skyriuje;

5.3. pilnametis asmuo, už kurį prašomas papildomas finansavimas, iki 18 metų sukakties buvo globojamas šeimynoje.

6. Papildomas finansavimas skiriamas:

6.1. kol pilnametis asmuo mokosi dieninėje bendrojo ugdymo ar profesinėje mokykloje, aukštesniosios ar aukštosios mokyklos dieniniame skyriuje, bet ne ilgiau, negu jam sukaks 24 metai;

6.2. kol pilnametis neįgalus asmuo gyvena šeimynoje ir teismo nutartimi paskirtas šeimynos atstovas vykdo globėjo ar rūpintojo pareigas.

7. Papildomas finansavimas neskiriamas už pilnamečius asmenis daugiau kaip du kartus įstojusius į tos pačios mokyklų grupės mokyklą ar įstojusius į žemesnės mokyklų grupės mokyklą (kaip suskirstyta pagal Lietuvos Respublikos švietimo įstatymą).

**III SKYRIUS**

**KREIPIMASIS DĖL PAPILDOMO FINANSAVIMO GAVIMO**

8. Šeimyna su prašymu dėl papildomo finansavimo gavimo kreipiasi į Pasvalio rajono savivaldybės administracijos (toliau – Administracija) direktorių.

9. Šeimyna pateikia:

9.1. duomenis apie pilnametį asmenį, už kurį prašo papildomo finansavimo;

9.2. rekomendaciją iš Administracijos Vaiko teisių apsaugos skyriaus;

9.3. buities ir gyvenimo sąlygų patikrinimo aktą;

9.4. pažymą iš mokymosi įstaigos (dieninės bendrojo ugdymo, profesinės mokyklos, aukštesniosios ar aukštosios mokyklos);

9.5. teismo nutartį apie neįgaliam asmeniui nustatytą globą (rūpybą), paskirtą globėją rūpintoją.

**IV SKYRIUS**

**PAPILDOMO FINANSAVIMO SKYRIMAS**

10. Papildomas finansavimas skiriamas iš Savivaldybės biudžeto lėšų.

11. Dėl papildomo finansavimo šeimyna sudaro sutartį su Administracija.

12. Sutartyje turi būti nustatytos:

12.1. papildomo finansavimo skyrimo ir mokėjimo sąlygos;

12.2. papildomo finansavimo lėšų dydis;

12.3. šalių teisės ir pareigos;

12.4. sutarties galiojimo laikas;

12.5. kitos dėl papildomo finansavimo skyrimo reikalingos nuostatos.

**V SKYRIUS**

**PAPILDOMO FINANSAVIMO LĖŠŲ DYDIS**

 13.Papildomo finansavimo lėšų dydis nustatomas pagal sutarties sudarymo metu galiojantį bazinės socialinėsišmokos dydį (toliau – BSI).

14. Papildomo finansavimo lėšų dydis – keturi BSI dydžiai vienam asmeniui per mėnesį.

**VI SKYRIUS**

**BAIGIAMOSIOS NUOSTATOS**

15. Šis Aprašas gali būti skundžiamas Respublikos administracinių bylų teisenos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_